=== CHL ===
Med deres sejr i Metal Ligaen i 2018 kvalificerede holdet sig til [[Champions Hockey League]]. Første kamp blev spillet den 30. august 2018 mod det schweiziske hold [[ZSC Lions]]. Kampen endte med en sejr på 6-5 til Zürich i overtid. Anden kamp fandt sted den 1. september mod østrigske [[Vienna Capitals]]. Her fik Pirates sejren, da kampen endte 3-2 i overtid. Returkampene i Danmark endte begge med nederlag til Pirates. Den 6. september tabte de 6-1 til Vienna Capitals og den 8. september tabte de 2-1 til ZSC Lions. De resterende to kampe blev spillet mod [[Frölunda HC]] henholdsvis den 9. og den 16. oktober. Begge kampe endte med nederlag til Pirates på henholdsvis 6-0 og 5-1, og dermed var deltagelsen i CHL slut for denne gang.
Organisationer